România şi-a aflat adversarele din preliminariile Euro 2026! Tricolorele fac parte din Grupa G
Naţionala feminină de volei a României şi-a aflat adversarele din preliminariile Euro 2026.
Voleibalistele sunt în Grupa G a preliminariilor Euro 2026, cu Croația și Kosovo
Echipa pregătită de spaniolul Guillermo Naranjo, aflată pe locul 18 în clasamentul european, a fost cap de seie la tragerea la sorți a fost repartizată în Grupa G.
Din urna a doua valorică a primit cel mai valoros adversar, Croația, aflată pe poziția a 19-a. Din a treia urnă vine Kosovo, echipă aflată pe ultimul loc în ierarhia continentală.
La tragerea la sorți au fost alcătuite 7 grupe de câte trei echipe. Câștigătoarele grupelor și cele mai bune cinci echipe de pe locul 2 obţin calificarea la turneul final.
Campionatul European de peste doi ani va avea loc în Turcia, Cehia, Suedia şi Azerbaidjan, între 15 august şi 15 septembrie 2026.
Programul naționalei României în calificări este următorul: pe 24 sau 25 august, Croaţia – România; pe 28 sau 29 august, România – Kosovo; pe 2 sau 3 august 2025, Kosovo—România; pe 6 august 2025, România – Croaţia.
România joacă în acest an și în Golden League
Tot în 2024, "tricolorele" vor juca și în Golden League. Naționala feminină va juca primul turneu al competiției în perioada 17-19 mai, cu Austria, pe 18 mai, și Cehia, a doua zi.
În intervalul 24-26 mai, România va juca pe propriul teren împotriva Azerbaidjanului (24 mai) și Suediei (26 mai).
Ultimul turneu are loc între 31 mai și 2 iunie, în Spania. Tricolorele vor juca pe 1 iunie cu Croația, iar o zi mai târziu împotriva echipei gazdă. Turneul Final Four e programat în zilele de 15 și 16 iunie, în Cehia.
La competiție participă 12 echipe. Fiecare va organiza un turneu, dar nu va întâlni de două ori aceeași adversară. La final, se va întocmi clasamentul final. Primele trei și gazda Final Four, Cehia, vor juca în semifinale. Ultima clasată va retrograda în Silver League.